El Cantant, nou relat del xiquet Roque
2025-07-24

Com cada setmana, arribat el dimecres, Roc, un xiquet procedent d’un temps indeterminat, apareix en la nova rutina del Burjassot de hui dia, per a rememorar els innombrables records que guarda del seu estimat poble i compartir-los amb tots aquells que agraden de conéixer les seues vivències.

Hui, Roque recorda les vesprades en què, enfilat pel cap alt alt d’una bonica vila, es passava les hores mortes, embadalit, sentint assajar al seu amic Giacomo, a qui solia dir El Cantant. A més, la vesprada resultava perfecta si la dona de Giacomo, María, li convidava a berenar. Que què berenava? Per a això, Roque convida a llegir el seu relat.

El Cantant va ser, en realitat, Giacomo Lauri Volpi (Lanuvio, 1892), un important tenor que va passar llargues temporades a Burjassot, en una vila situada en l’entorn actual de l’estació de metro de Burjassot-Godella. La seua dona va ser la soprano alacantina, María Ros. Dos carrers de Burjassot porten el nom d’aquests dos rellevants artistes lírics.

A través de la imaginació del xiquet “Roc”, l’àrea de Cultura i Joventut de l’Ajuntament de Burjassot, que treballa per a la dinamització del patrimoni, ha llançat aquesta nova proposta que consisteix a continuar donant a conéixer el patrimoni històric, artístic i cultural de la ciutat, aquesta vegada a través dels ulls i la imaginació d’un xiquet.

Tant el RELAT com el VÍDEO de “El cantant”, estan disponibles en la web municipal. La setmana que ve, Roc tornarà amb els seus records, per a portar-nos…al cinema, concretament a l’estrena de “El tesoro del Capitán Tornado”.